Ivar Gerhard Alopaeus

Ivar Gerhard Alopaeus (9. huhtikuuta 1879 Hamina – 28. tammikuuta 1931 Helsinki) oli suomalainen juristi, pankinjohtaja ja Viipurin oikeuspormestari.Ylioppilasmatrikkeli 1853–1899

Alopaeuksen vanhemmat olivat pormestari, kollegiasessori Gerhard Pehr Alopaeus ja Fanny Ulrika Fabritius. Hän pääsi ylioppilaaksi Mikkelin lyseosta 1897 ja suoritti Helsingin yliopistossa yleisen oikeustutkinnon vuonna 1902 ja ylemmän hallintotutkinnon 1903. Alopaeus sai varatuomarin arvon 1904.

Alopaeus oli oikeuspormestarina Viipurissa 1908–1916. Hän oli sitten pankkialalla Viipurissa ja Helsingissä ja toimi viimeksi Kansallis-Osake-Pankin haarakonttorien tarkastajana vuodesta 1923 ja pankin pääjohtokunnan apulaisjäsenenä vuodesta 1929.

Alopaeus oli naimisissa vuodesta 1905 Toini Sofia Sahlsteinin kanssa.

 Lähteet 

Luokka:Suomalaiset juristit
Luokka:Suomalaiset pankinjohtajat
Luokka:Viipurin pormestarit ja kaupunginjohtajat
Luokka:Vuonna 1879 syntyneet
Luokka:Vuonna 1931 kuolleet